Държавен вестник, бр. 34, 2000 г., стр. 3

Б Р О Й 34
Д Ъ Р Ж А В Е Н   В Е С Т Н И К
С Т Р .  3
Чл. 6. (1) Кадастърът и имотният регистър
са свързани чрез двустранна връзка въз основа
на идентификатора на недвижимите имоти.
(2) Основните данни за недвижимите имоти
в имотния регистър се получават от кадастъра.
Данните за правото на собственост и другите
вещни права върху недвижимите имоти в када-
стъра се получават от имотния регистър.
(3) Двустранната връзка по ал. 1 и обменът
на данни между кадастъра и имотния регистър
се осъществяват при условия и по ред, опреде-
лени с наредба, издадена от министъра на реги-
оналното развитие и благоустройството и ми-
нистъра на правосъдието.
Чл. 7. (1) За кадастъра и имотния регистър
се създават компютъризирани информацион-
ни системи, които са свързани помежду си.
(2) Информационните системи по ал. 1
осъществяват връзка и с Единния класи-
фикатор на административно-териториал-
ните и териториалните единици (ЕКАТТЕ),
Единния държавен регистър на стопанските
субекти в Република България (БУЛСТАТ),
Единната система за гражданска регистрация
и административно обслужване на население-
то (ЕСГРАОН), регистрите на държавните и
общинските имоти.
(3) Условията и редът за създаване, поддър-
жане и ползване на информационните системи,
както и за пряк достъп до данните в тях се опре-
делят с наредба, приета от Министерския съвет
по предложение на министъра на регионалното
развитие и благоустройството и министъра на
правосъдието.
Чл. 8. (1) Кадастърът и имотният регистър
са публични.
(2) За нанасяне в кадастъра и за вписване в
имотния регистър, както и за справки и услуги
по чл. 55, 56 и 92 се заплащат такси в размери,
определени с тарифи, одобрени от Министерс-
кия съвет.
(3) Таксите по ал. 2 за нанасяне в кадастъра
се събират от Министерството на регионално-
то развитие и благоустройството чрез Агенци-
ята по кадастъра.
(4) Ведомствата и общините заплащат за
услугите по ал. 2 само действителните разхо-
ди, направени за създаване на копия от доку-
ментацията.
(5) Агенцията по кадастъра заплаща за пре-
доставените є данни в случаите по чл. 52, ал. 1,
2 и 3 само действителните разходи, направени
за създаване на копия от документацията.
Чл. 9. Финансирането на кадастъра и
имотния регистър се осигурява със субсидии
от републиканския бюджет, със събираните
такси по чл. 8, ал. 2, с други приходи по ред,
установен от Министерския съвет, както и
със средства по национални и регионални
програми за развитие на техническата инфра-
структура, международни програми, проек-
ти и споразумения.
Ч А С Т  В Т О Р А
КАДАСТЪР
Г л а в а  п ъ р в а
АГЕНЦИЯ ПО КАДАСТЪРА
Чл. 10. (1) Агенцията по кадастъра е изпъл-
нителна агенция, която е юридическо лице със
седалище София и със служби по кадастъра в
административните центрове на областите.
(2) Службите по кадастъра са териториални
звена на Агенцията по кадастъра.
Чл. 11. (1) Агенцията по кадастъра се ръко-
води от изпълнителен директор, а службата по
кадастъра—от началник.
(2) Изпълнителният директор на Агенцията
по кадастъра може да предоставя на начални-
ците на службите по кадастъра свои функции,
права и задължения освен тези по глава втора,
по чл. 35, ал. 1, чл. 47, ал. 2 и чл. 49, ал. 1.
Чл. 12. Агенцията по кадастъра:
1. осъществява дейностите по кадастъра
съгласно този закон;
2. поддържа държавния геодезически, кар-
тографски и кадастрален фонд (Геокартфонд),
който приема, съхранява и предоставя за пол-
зване по установения от Закона за Държавния
архивен фонд ред геодезически, картографски,
кадастрални и други материали и данни;
3. осигурява координацията на дейностите
по кадастъра с другите държавни геодезически
и картографски дейности;
4. разработва и поддържа национален стан-
дарт за цифровите карти;
5. съвместно с компетентния държавен ор-
ган по метрология организира метрологичния
контрол върху геодезическите средства за из-
мерване;
6. осигурява поддържането на квалификаци-
ята на служителите;
7. води регистър на лицата, правоспособни
да извършват дейности по кадастъра;
8. осъществява координацията при между-
народния информационен обмен, включващ ка-
дастрална информация.
Чл. 13. Службите по кадастъра за определе-
ните им райони от територията на страната:
1. осъществяват дейностите по кадастъра;
2. съхраняват първичните материали и дан-
ни от геодезическите измервания;
3. изпълняват други функции, определени с
устройствения правилник.
Чл. 14. При изпълнение на служебните си
задължения служителят на Агенцията по ка-
дастъра е длъжен да се легитимира.
Чл. 15. Дейността, структурата, организа-
цията на работа и съставът на Агенцията по
кадастъра и на службите по кадастъра се опре-
делят с устройствен правилник, приет от Ми-
нистерския съвет по предложение на минис-
търа на регионалното развитие и благо-
устройството.